open-index/open-wikipedia-markdown huggingface dataset:
Ηλιάνα Παπαγεωργίου

Η **Ηλιάνα Παπαγεωργίου** (Πάτρα, 5 Φεβρουαρίου 1988) είναι Ελληνίδα μοντέλο και παρουσιάστρια.

## Βιογραφία
Γεννήθηκε το 1988 στην Πάτρα όπου και μεγάλωσε. Οι γονείς της ονομάζονται Κοσμάς και Αναστασία ενώ έχει μια μεγαλύτερη αδελφή, την Μαριλένα (γενν. 1976). Μετά το σχολείο, σπούδασε Διοίκηση Επιχειρήσεων στο ΤΕΙ Δυτικής Ελλάδας και συνέχισε τις σπουδές της σε Εργαστήρι Επαγγελματικής Δημοσιογραφίας στην Αθήνα. Παράλληλα, ξεκίνησε να ασχολείται με το modeling έχοντας ως μάνατζερ την Έλενα Χριστοπούλου.

Εκτός Ελλάδας, έχει ζήσει και δουλέψει ως μοντέλο σε διάφορα μέρη όπως Νέα Υόρκη, Λος Άντζελες, Παρίσι, Μιλάνο, Αμβούργο, Φραγκφούρτη, Κοπεγχάγη, Ελβετία, Βραζιλία, Λονδίνο, Μεξικό, Σουηδία, Φινλανδία, Αυστρία ενώ έχει συμμετάσχει σε ξένες καμπάνιες όπως της λιβανέζικης εταιρίας ενδυμάτων AliYounes, του αρώματος Gabriella Sabatini και των Dolce & Gabbana (διαδικτυακή καμπάνια). Έχει επίσης συνεργαστεί μεταξύ άλλων με Cavalli και Armani. Ακόμη έχει περπατήσει στην Εβδομάδα Μόδας του Μιλάνου και έχει κάνει εξώφυλλα όπως Vogue και Harper's Βazaar.

Στην Ελλάδα έχει συνεργαστεί με εταιρίες όπως Toi&Moi, H&M, JCou Watches, TREsemmé, Radiant Professional και Pantene ενώ έχει συντάξει άρθρα για τις ελληνικές εκδόσεις των περιοδικών Vogue και Madame Figaro. Επίσης, έχει φωτογραφηθεί στα εξώφυλλα των ελληνικών εκδόσεων των περιοδικών Madame Figaro, InStyle, Glow και Celebrity.

Από το 2018 έως το 2020 ήταν μέλος της κριτικής επιτροπής στο ριάλιτι του STAR, «Greece's Next Top Model» ενώ τον Απρίλιο του 2019 παρουσίασε το MadWalk - The Fashion Music Project. Το 2020 εντάχθηκε στο δυναμικό του ALPHA παρουσιάζοντας για μια σεζόν την ψυχαγωγική εκπομπή «Pop Up» και έπειτα την εκπομπή «Style me up» (2021-22) όπου ήταν παράλληλα στην κριτική επιτροπή. Το 2022 εντάσσεται στο δυναμικό του ΣΚΑΪ παρουσιάζοντας το ριάλιτι «Love Island». Για τα γυρίσματα του εγκαταστάθηκε στην Τενερίφη. Από τον Ιανουάριο μέχρι τον Ιούνιο του 2023 ήταν κριτής (μαζί με τον σχεδιαστή μόδας Στέλιο Κουδουνάρη και τον φωτογράφο Δημήτρη Σκουλό) στο ριάλιτι μόδας «My Style Rocks». Το καλοκαίρι του 2023 επέστρεψε στο δυναμικό του STAR και τον Σεπτέμβριο ξεκίνησε να παρουσιάζει την εκπομπή «Shopping Star» το οποίο ολοκληρώθηκε τον Ιούλιο του 2025.

Τον Αύγουστο του 2024 ανακοίνωσε το πρώτο της επιχειρηματικό βήμα, δημιουργώντας το lifestyle brand «GRÉS».

Τον Σεπτέμβριο του 2025 επέστρεψε στο ριάλιτι του STAR, «Greece's Next Top Model», έπειτα από πέντε χρόνια, ως competition director & model mentor.

## Προσωπική ζωή
Το 2015 παντρεύτηκε στο Λος Άντζελες τον αρχιτέκτονα Γιάννη Καραβασάνη, μετά από πέντε χρόνια σχέσης. Το ζευγάρι χώρισε στις αρχές του 2018. Από το 2019 μέχρι το 2021 ήταν σε σχέση με τον ράπερ Snik. Το 2022 έγινε γνωστή η επανασύνδεση της με τον Γιάννη Καραβασάνη και τον Ιούνιο του 2025 ανακοινώθηκε μέσω Instagram ο αρραβώνας τους.

## Παραπομπές


Κατηγορία:Ελληνίδες μοντέλα
Κατηγορία:Ελληνίδες τηλεπαρουσιάστριες
Κατηγορία:Νικήτριες Σταρ Ελλάς
Χριστόφορος Αργυρόπουλος

Ο **Χριστόφορος Αργυρόπουλος** είναι Έλληνας δικηγόρος.

## Βιογραφικά στοιχεία

Γεννήθηκε στη Λαμία. Σπούδασε νομικά στο Πανεπιστήμιο Αθηνών και ιδιώτευσε ως δικηγόρος με ιδιαίτερη έμφαση στο ποινικό δίκαιο. Ως δικηγόρος συμμετείχε στη δίκη του Γοργοποτάμου, σε αυτήν της ΕΦΕΕ ενώ κατά τη διάρκεια της Χούντας των Συνταγματαρχών υπήρξε συνήγορος υπεράσπισης των Μίκη Θεοδωράκη, Νίκο Κωνσταντόπουλου, Δημήτριου Μαρωνίτη κ.α. Υπήρξε επί σειρά ετών πρόεδρος της Ένωσης Ελλήνων Ποινικολόγων καθώς και πρόεδρος της νομοπαρασκευαστικής επιτροπής για τον νέο Ποινικό Κώδικα (2015 - 2019). Το 2016 ο Δικηγορικός Σύλλογος Αθηνών και η Ένωση Ελλήνων Ποινικολόγων εξέδωσαν προς τιμήν του τιμητικό τόμο με άνω των εξήντα νομικών μελετών. Έχει δημοσιεύσει δεκάδες μελέτες σε νομικά περιοδικά και έχει συμμετάσχει σε συλλογικά έργα σχετικά με το δίκαιο και την ιστορία.

Υπήρξε στενός φίλος του Χρήστου Λαμπράκη και της Μελίνας Μερκούρη. Έχει διατελέσει, μεταξύ άλλων, πρόεδρος της ΕΡΤ (1985) και αντιπρόεδρος του Μεγάρου Μουσικής Αθηνών (1986 - 2009) ενώ σήμερα είναι πρόεδρος του ιδρύματος Μελίνα Μερκούρη.

## Παραπομπές


Κατηγορία:Έλληνες δικηγόροι του 21ου αιώνα
Πετρανά Κοζάνης

Τα **Πετρανά** είναι ορεινό χωριό της Κοζάνης σε υψόμετρο 620 μέτρα

## Γεωγραφία - Ιστορία
Τα Πετρανά βρίσκονται προς τα δυτικά της τεχνητής λίμνης Πολυφύτου σε απόσταση 9 χλμ. Α.-ΝΑ. από την Κοζάνη. Δυτικά του χωριού είναι ο Κρατικός Αερολιμένας Κοζάνης «Φίλιππος» και στη νοτιοανατολική έξοδο οι Σχολές ΟΑΕΔ Κοζάνης. Στα βορειοδυτικά και προς τη κατεύθυνση της Κοζάνης βρίσκεται η Ιερά Μονή Αναλήψεως. Η παλιά ονομασία του χωριού από την τουρκοκρατία ήταν *Τζιτζιλέρ*. Μετονομάστηκε σε Πετρανά το 1927 με το ΦΕΚ 18Α-01/02/1927. Θεωρείται αμιγώς προσφυγικό χωριό αφού μετά την απελευθέρωση και την ανταλλαγή πληθυσμών εγκαταστάθηκαν σε αυτό πρόσφυγες από την περιοχή Αδάνων της Καππαδοκίας (πρώτη εγκατάσταση το 1924), την Ανατολική Ρωμυλία (πρώτη εγκατάσταση το 1920), την κοινότητα Κρόκου (πρώτη εγκατάσταση το 1931) καθώς και Βλάχοι από την Σαμαρίνα (πρώτη εγκατάσταση το 1938).

## Διοικητικά
Σύμφωνα με το σχέδιο Καλλικράτης, μαζί με τον Τσέλικα και τους συνοικισμούς Σχολές ΟΑΕΔ και Αεροδρόμιο αποτελούν την τοπική κοινότητα Πετρανών που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 620 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κάι Σιερχούις

Ο **Κάι Σιερχούις** (*Kaj Sierhuis,* γεννημένος στις 27 Απριλίου 1998, Αθήνα) είναι Ολλανδός επαγγελματίας ποδοσφαιριστής, ο οποίος αγωνίζεται ως επιθετικός για τη Χρόνινγκεν, με δανεισμό από τον Άγιαξ.

## Σταδιοδρομία σε συλλόγους
Ο Σιερχούις έκανε το επαγγελματικό ντεμπούτο του στην Εέρστε Ντιβίζιε για τον Γιονγκ Άγιαξ στις 25 Νοεμβρίου 2016, σε έναν αγώνα εναντίον της Τέλσταρ.

## Διεθνής σταδιοδρομία
Έχει αγωνιστεί στις μικρές Εθνικές της Ολλανδίας (U16, U18, U19, U20 και U21).

Έχει τη δυνατότητα να αγωνιστεί, εκτός από την Εθνική Ανδρών Ολλανδίας και στην Εθνική Ανδρών Ελλάδας, καθώς έχει γεννηθεί στην Αθήνα.

## Παραπομπές


## Εξωτερικοί σύνδεσμοι

*   
*Προφίλ στο Transfermarkt.com

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ολλανδίας Κ16
Κατηγορία:Ποδοσφαιριστές Εθνικής Ολλανδίας Κ18
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ20
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Ίιρστε Ντιβίζι
Κατηγορία:Ποδοσφαιριστές Γιόνγκ Άγιαξ
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές ΦΚ Χρόνινγκεν
Σέιν Γουέστ

Ο **Σάνον Μπρους Σνέιθ**, γνωστός ως **Σέιν Γουέστ** είναι Αμερικανός ηθοποιός, πανκ μουσικός και στιχουργός.

## Πρώιμη ζωή
Ο Γουέστ γεννήθηκε στις 10 Ιουνίου του 1978 στην Μπατόν Ρουζ της Λουιζιάνας και ήταν γιος της δικηγόρου Λια Κάθεριν και του ιδιοκτήτη ενός φαρμακείου Ντον Σνέιθ. Και οι δύο γονείς του ήταν μουσικοί και λάτρες της Πανκ. Έχει 2 αδερφές. Οι γονείς του χωρίστηκαν το 1982 όταν ήταν τεσσάρων ετών. Επηρεασμένος από τους γονείς του, ο Γουέστ μεγάλωσε ακούγοντας διάφορες μπάντες, όπως τους The Clash, Blondie, The Kinks αλλά και τον τραγουδιστή Έλβις Κοστέλο.

Στην ηλικία των 10, ο Γουέστ και οι αδερφές του μαζί με την μητέρα τους μετακόμισαν στο Κόμπτον στην Καλιφόρνια. Όταν ήταν 16 ο Γουέστ μετακόμισε στο Λος Άντζελες για να αρχίσει την καριέρα του ως ηθοποιός. Μετά βίας τα έβγαζε πέρα για δύο χρόνια ενώ ζούσε στο σπίτι του διευθυντή του πριν κάνει το ντεμπούτο του το 1995, εμφανιζόμενος στο κανάλι CBS στο δράμα *Picket Fences* στην σεζόν 4, επεισόδιο 6 "Heart of Saturday Night", όπου έπαιζε τον Dave Lattimore.

## Φιλμογραφία
### Ταινίες

### Τηλεοπτικές σειρές

## Βραβεία

## Παραπομπές


Κατηγορία:Αμερικανοί ηθοποιοί κινηματογράφου
Τσέλικας Κοζάνης

Ο **Τσέλικας** είναι συνοικισμός της Κοζάνης το οποίο βρίσκεται προς τα δυτικά της τεχνητής λίμνης Πολυφύτου σε απόσταση 7 χλμ. δυτικά από την Κοζάνη και 1 χλμ. βόρεια από τα Πετρανά. Ως οικισμός αναφέρεται επίσημα το 1991 να προσαρτάται στην τότε κοινότητα Πετρανών. Σύμφωνα με το σχέδιο Καλλικράτης, μαζί με τα Πετρανά και τους συνοικισμούς Σχολές ΟΑΕΔ και το Αεροδρόμιο αποτελούν την τοπική κοινότητα Πετρανών που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 4 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Γ.Α.Σ. Σβορώνου

Ο **Γυμναστικός Αθλητικός Σύλλογος Σβορώνου ο Σβορώνος** είναι ελληνικό ποδοσφαιρικό σωματείο το οποίο εδρεύει στον Σβορώνο Πιερίας και ιδρύθηκε το 1971. Επίσημα χρώματα του αποτελούν το κίτρινο και το μαύρο. Έμβλημα του αποτελεί η προτομή του Δημητρίου Σβορώνου, Κεφαλλονίτης αριστοκρατικής καταγωγής και Συνταγματάρχης που σκοτώθηκε στον οικισμό κατά την Απελευθέρωση της Κατερίνης το 1912 από τα Οθωμανικά στρατεύματα, το όνομα του οποίου έχει δοθεί στον οικισμό. Στις 1 Σεπτεμβρίου του 2021 εορτάστηκαν επίσημα τα 50 χρόνια από την ίδρυση του Συλλόγου. Διατηρεί τμήμα ποδοσφαίρου. Παλαιότερα, διέθετε και τμήμα κολύμβησης (ιδρύθηκε το 1980).

## Ιστορία
Το ποδοσφαιρικό τμήμα αποτελεί ιδρυτικό αθλητικό τμήμα του Συλλόγου το 1971 και ανήκει στη δύναμη της Ε.Π.Σ. Πιερίας. Έχει παρουσία στο πρωτάθλημα της Δ΄ Εθνικής κατηγορίας.

Έδρα του αποτελεί το Δημοτικό Γήπεδο Σβορώνου «Λάζαρος Ξανθόπουλος».

## Τίτλοι
* A΄ Κατηγορία Ε.Π.Σ. Πιερίας (**4 Τίτλοι**): 1999–2000, 2000–2001, 2006–2007, 2021–2022
* Κύπελλο Ε.Π.Σ. Πιερίας (**1 Τίτλος**): 2006–2007
* Σούπερ Kαπ Ε.Π.Σ. Πιερίας (**1 Τίτλος**): 2021–2022
* B΄ Κατηγορία Ε.Π.Σ. Πιερίας (**2 Τίτλοι**): 1988–1989, 1993–1994

## Συμμετοχές στις εθνικές κατηγορίες
* Δ΄ Εθνική Κατηγορία (**5 συμμετοχές**): 2001–2002, 2007–2008, 2008–2009, 2009–2010, 2010–2011
* Γ΄ Εθνική Κατηγορία (**3 συμμετοχές**): 2022–2023, 2023–2024, 2024–2025

## Παραπομπές


Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1971
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1971
Κατηγορία:Ελληνικοί σύλλογοι κολύμβησης
Μπακαρά

μικρογραφία|Παλέτα Μπακαρά
Το **μπακαρά** (εναλλακτικά μπακαράς ή μπακαράτ) είναι ένα από τα παλαιότερα παιχνίδια καζίνο στον κόσμο.

Πρόκειται για ένα σχετικά εύκολο παιχνίδι με απλούς κανόνες. Το μπακαρά παίζεται με 52 φύλλα και πάνω στο τραπέζι βρίσκονται τρία κουτάκια που έχουν ξεχωριστό ρόλο. Το πρώτο ανήκει στον τραπεζίτη (Banker), το δεύτερο είναι της ισοπαλίας (tie) ενώ το τρίτο θεωρείται του παίκτη (Player). Στο τραπέζι μοιράζονται δύο χέρια (Banker-Player) και στο κάθε χέρι μοιράζονται δύο φύλλα. Ο παίχτης πρέπει να επιλέξει ένα από τα δύο χέρια στο τραπέζι και να ποντάρει. Είτε θα στοιχηματίσει στο δικό του χέρι είτε σε αυτό του ντίλερ. Το νικητήριο χέρι στο μπακαρά είναι αυτό που θα είναι πιο κοντά στο εννιά.

Το μπακαρά διαφοροποιείται από τα άλλα παιχνίδια π.χ. Blackjack σε μεγάλο βαθμό στην αξία των φύλλων του. Η σημαντικότερη διαφοροποίηση είναι ότι ο άσσος μετράει για 1, ενώ τα δεκάρια και οι φιγούρες δεν έχουν καθόλου αξία (0). Όσον αφορά τον υπολογισμό των φύλλων, μετράμε μόνο τα μονοψήφια φύλλα.

## Ιστορία του Μπακαρά
Το μπακαρά διαδόθηκε κυρίως στη Γαλλία προς το τέλος του 15ου αιώνα, αλλάζοντας το όνομά του σε «Baccarat en Banque» και αργότερα σε «Chemin der Fer». Στην εξέλιξη του παιχνιδιού, το εκάστοτε καζίνο δεν λειτουργούσε ως ντίλερ, αλλά οι παίκτες έπαιρναν αυτόν τον ρόλο με τη σειρά και στοιχημάτιζαν μεταξύ τους. Το παιχνίδι παιζόταν κυρίως από την αριστοκρατική τάξη της Γαλλίας, ωστόσο πολύ σύντομα έγινε «μόδα». Με την άφιξή του στην Αγγλία, το Μπακαρά έκανε αμέσως αίσθηση, έγινε ιδιαιτέρως δημοφιλές και η ανανεωμένη του έκδοση πήρε την ονομασία «European Baccarat».

## Πηγές

* Απόδοση κέρδους και διακύμανση στα τυχερά παιχνίδια
* 

Κατηγορία:Τυχερά παιχνίδια
Ζωοδόχος Πηγή Κοζάνης

*Για οικισμούς με το ίδιο όνομα δείτε το λήμμα: [[Ζωοδόχος Πηγή (αποσαφήνιση)]]*

Η **Ζωοδόχος Πηγή** είναι ορεινό χωριό της Περιφερειακής Ενότητας Κοζάνης σε υψόμετρο 1.300 μέτρα.

## Γεωγραφικά - ιστορικά στοιχεία
Η Ζωοδόχος Πηγή βρίσκεται στα ανατολικά όρια με την Περιφερειακή Ενότητα Ημαθία, σε απόσταση 38,5 χλμ. Α.-ΒΑ. της Κοζάνης και 25 χλμ. ΝΔ. της Βέροιας. Μέχρι τη λειτουργία της Εγνατίας Οδού αποτελούσε σημαντικό οδικό κόμβο της ΕΟ Αλεξάνδρειας - Κοζάνης.

Σύμφωνα με την εκκλησιαστική παράδοση, τις αναφορές από γραπτά κείμενα και βιβλία και έπειτα από έρευνα του αρχιμανδρίτη Πορφύριου, ηγούμενου της Ιεράς Μονής Τιμίου Προδρόμου Βεροίας, η ιερή πηγή της Ζωοδόχου Πηγής αποτελεί θαύμα του Απόστολου Παύλου. Κατά τη β’ ιεραποστολική περιοδεία του ο Απόστολος των Εθνών Παύλος έρχεται με τη συνοδεία του στη Θεσσαλονίκη και κηρύσσει τον Λόγο και την Ανάσταση του Ιησού Χριστού. Διωκόμενοι από τους Εβραίους της Θεσσαλονίκης φτάνουν στη Βέροια και από εκεί μεταβαίνουν στο όρος Βέρμιο. Κυνηγημένοι και διψασμένοι, ενώ δεν υπάρχει γύρω τους πουθενά νερό παρά μόνο ερημιά και βουνά, ο Απόστολος Παύλος απευθύνει παράκληση στην Παναγία και ως άλλος Μωυσής, χτυπάει με τη ράβδο του τον βράχο και αυτός αναβλύζει νερό για να τους ξεδιψάσει. Έτσι, η τοποθεσία με τον βράχο και την πηγή ονομάστηκε Ζωοδόχος Πηγή, για αυτό και χτίστηκε ομώνυμος ναός, που σήμερα ανήκει στην ενορία Αγίου Γεωργίου Πολυμύλου, για να τιμήσουν την Παναγία. Η Ζωοδόχος Πηγή από τότε συνεχίζει να ξεδιψάει τους περαστικούς του άλλοτε αυξημένης κίνησης δρόμου, τους προσκυνητές της Ιεράς Μονής Παναγίας Σουμελάς στην Καστανιά Ημαθίας, καθώς και να προσφέρει στους κατοίκους Πολυμύλου και άλλων χωριών της περιοχής το πολύτιμο νερό της για να ποτίζουν τα χωράφια τους.

## Διοικητικά στοιχεία
Ως οικισμός αναφέρεται επίσημα το 1961 να προσαρτάται στην τότε κοινότητα Πολυμύλου. Σύμφωνα με το σχέδιο Καλλικράτης, μαζί με τον Πολύμυλο, τους Αγίους Θεοδώρους, τον Λεβέντη και την Αγία Παρασκευή αποτελούν την τοπική κοινότητα Πολυμύλου που υπάγεται στη δημοτική ενότητα Ελλησπόντου του δήμου Κοζάνης. Η Ζωοδόχος Πηγή σύμφωνα με την απογραφή 2011 έχει πληθυσμό 3 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Μιχάλης Κεφάλας

Ο **Μιχάλης Κεφάλας** [MA (York), PhD (London), HonFNAM, BA (Hon) Hum (Open), MEd (Aegean)] είναι διδάκτορας μουσικής σύνθεσης του Πανεπιστημίου *Goldsmiths* του Λονδίνου. Γεννήθηκε στην Αθήνα το 1966. Το 1994 δημιούργησε τη *Μουσική Σχολή «Αλύπιος»*. Το 1996 διορίστηκε καθηγητής μουσικής στην πρωτοβάθμια εκπαίδευση και με πενταετή εκπαιδευτική άδεια του Υπουργείου Παιδείας και διάφορες υποτροφίες και χορηγίες ειδικεύτηκε στη σύνθεση στο York (D. Blake) και το Λονδίνο (R. Redgate). Το 2016 ολοκλήρωσε το δεύτερο μεταπτυχιακό του στο Πανεπιστήμιο του Αιγαίου πάνω στις Επιστήμες της Αγωγής – Εκπαίδευση με Χρήση Νέων Τεχνολογιών με υποτροφία αριστείας.

## Έργο και δραστηριότητα
Έχει συνθέσει περισσότερα από 120 έργα για διάφορες φόρμες και μέσα, όπως εκπαιδευτική μουσική για παιδιά, μουσική δωματίου, κύκλους τραγουδιών, ορχηστρική και σκηνική μουσική. Τα ερευνητικά του ενδιαφέροντα κινούνται γύρω από την όπερα επιστημονικής φαντασίας και την αρμονία των σφαιρών, τη μουσική των μεταναστών στo πλαίσιo μιας διαπολιτισμικής εκπαίδευσης, τη μουσική εκπαίδευση ατόμων της τρίτης ηλικίας και ΑμεΑ με χρήση νέων τεχνολογιών, κ.ά. Έγραψε τα βιβλία: «Προπαρασκευή για είσοδο στα τμήματα μουσικής των Πανεπιστημίων» (3 εκδόσεις), «Ο μικρόκοσμος του Μάνου Χατζιδάκι», «Έξι έργα. 2000-2004», «Το ρεμπέτικο στο σχολείο» και «Ο Ικαρομένιππος «πετάει» στο σχολείο μας». Επιμελήθηκε τα συλλογικά έργα «36 παρτιτούρες για όλους», που διδάσκεται στο τμήμα Μουσικοθεραπείας του *Αριστοτέλειου Πανεπιστημίου* (Εύδοξος) και «20 παρτιτούρες ελλήνων συνθετών σε γραφή μπράιγ» για άτομα με αναπηρίες όρασης. Οι παρτιτούρες, τα βιβλία και τα CD’s του έχουν εκδοθεί από τους οίκους *Reed Music**,* *Agenda Edizioni per la Musica, , Παπαγρηγορίου-Νάκα**, Ορφέα* και *[https://www.fte.org.gr/index.php/el/ Φάρο Τυφλών Ελλάδος]*. Συμμετείχε στη συγγραφή ακόμη είκοσι βιβλίων και πρακτικών συνεδρίων στην Ελλάδα και το εξωτερικό. Ήταν επιμορφωτής στα Π.Ε.Κ. (2014), μέλος της ομάδας ειδικών επιστημόνων για την εκπόνηση των προγραμμάτων σπουδών των Μουσικών Λυκείων της χώρας (2015) και ως αποσπασμένος εκπαιδευτικός, εισηγητής σε θέματα μουσικής του Ινστιτούτου Εκπαιδευτικής Πολιτικής (2017-2018). Την περίοδο 2007-2011 ήταν καλλιτεχνικός διευθυντής του *Δημοτικού Ωδείου Υμηττού* και από το 2013 της *Μουσικής Σχολής «Αλύπιος» (Κορυδαλλός).*

## Παραπομπές


Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες εκπαιδευτικοί
Κατηγορία:Έλληνες συνθέτες
Αγία Παρασκευή Πολυμύλου Κοζάνης

Η **Αγία Παρασκευή** Πολυμύλου είναι ορεινό χωριό της Κοζάνης το οποίο βρίσκεται στα ανατολικά όρια με την Ημαθία, σε απόσταση 45 χλμ. ΒΑ. της Κοζάνης και 31,5 χλμ. ΝΔ. της Βέροιας (μέσω Καστανιάς). Ως οικισμός αναφέρεται επίσημα το 2001 να προσαρτάται στο τότε τοπικό διαμέρισμα Πολυμύλου του δήμου Ελλησπόντου. Σύμφωνα με το σχέδιο Καλλικράτης, μαζί με τον Πολύμυλο, τους Αγίους Θεοδώρους, τον Λεβέντη και τη Ζωοδόχος Πηγή αποτελούν την τοπική κοινότητα Πολυμύλου που υπάγεται στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 δεν έχει μόνιμους κατοίκους.

## Δείτε επίσης
* Ο οικισμός Αγία Παρασκευή Αιανής του δήμου Κοζάνης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Δήμος Μαυρόβο και Ροστούσα

Ο **Δήμος Μαυρόβο και Ροστούσα** ( ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Η έδρα του Δήμου Μαυρόβο και Ροστούσα βρίσκεται στο χωριό Ροστούσα.

## Γεωγραφία
Ο Δήμος Μαυρόβο και Ροστούσα συνορεύει με:
*τον Δήμο Γκόστιβαρ στα βόρεια
*τον Δήμο Κίτσεβο στα ανατολικά
*τον Δήμο Δίβρης στα νότια
*την Αλβανία στα δυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
Έλωρος

Ο **Έλωρος** η αλλιώς **Έλωρον** ήταν αρχαία Ελληνική πόλη στη Σικελία, περίπου 40 χλμ. από τις Συρακούσες. Βρισκόταν στην όχθη του ομώνυμου ποταμού.

## Ιστορία
Πιθανώς ιδρύθηκε από αποίκους από τις Συρακούσες αν και κράτησε την ανεξαρτησία της. Αναφέρεται πρώτα από τον Σκύλακα τον Καρυανδέα, ενώ ο Θουκυδίδης, αν και αναφέρει επανειλημμένα τον δρόμο που οδηγεί από την περιοχή του Έλωρου προς τις Συρακούσες, δεν αναφέρει ποτέ να υπήρχε η συγκεκριμένη πόλη. Η πόλη κατακτήθηκε από τη Ρωμαϊκή Δημοκρατία κατά τον Β΄ Καρχηδονιακό Πόλεμο από τον Μάρκο Κλαύδιο Μαρκέλλο το 214 π.Χ.

Η πόλη αναφέρεται και πάλι από ρήτορες ως ναυτική πόλη όπου δεχόταν επιθέσεις από πειρατές, αλλά δεν εμφανίζεται στον κατάλογο των πόλεων της Σικελίας του Πλίνιου του Πρεσβύτερου γιατί τη θεωρούσε οχυρό. Αργότερα ο Κλαύδιος Πτολεμαίος αναφέρει την πόλη.

Τα ερείπια ακόμα φαίνονταν κατά το 1500 στην όχθη του ομώνυμου ποταμού. Τα πιο εμφανή από αυτά ήταν τα ερείπια ενός θεάτρου και ένα μέρος οικιών και τοίχων. Λέγεται ότι εξαφανίστηκαν, αλλά εξακολουθεί να υπάρχει μεταξύ αυτού του τόπου και της θάλασσας μια περίεργη στήλη ή μνημείο, χτισμένο από μεγάλες πέτρες, που ανεβαίνει σε τετράγωνο βάθρο.

## Παραπομπές


Κατηγορία:Αρχαίες ελληνικές πόλεις-κράτη
Κατηγορία:Αποικίες της Μεγάλης Ελλάδας
Κατηγορία:Αρχαιολογικοί τόποι στην Σικελία
Κατηγορία:Αρχαίοι ελληνικοί αρχαιολογικοί τόποι στην Ιταλία
Λογισμικό ηλεκτρονικού καλαθιού

Στο ηλεκτρονικό εμπόριο, το **λογισμικό ηλεκτρονικού καλαθιού** (αγγλικά: shopping Cart software) είναι ένα κομμάτι λογισμικού το οποίο επιτρέπει στους επισκέπτες ενός ιστοτόπου να επιλέγουν προϊόντα και να τα προσθέτουν σε μία λίστα αγοράς, στη συνέχεια κατά τη διάρκεια του τσεκάουτ αυτό το λογισμικό υπολογίζει αυτόματα το συνολικό κόστος των προϊόντων συμπεριλαμβανομένου και του κόστους μεταφοράς

## Τύποι

Το λογισμικού ηλεκτρονικού καλαθιού γενικά κατηγοριοποιείται σε τρεις τύπους

* **Λογισμικό ανοιχτού κώδικα** : Το λογισμικό ανοιχτού κώδικα είναι όπου πολλές φορές είναι δωρεάν. Ο έμπορος χρειάζεται μια υπηρεσία ιστοφιλοξενίας για το λογισμικό. Σε αυτή περίπτωση οι χρήστες μπορούν να τροποποιήσουν τον πηγαίο κώδικα.
* **Λογισμικό με άδεια χρήσης** : Σε αυτή τη περίπτωση ο έμπορος πληρώνει μια άδεια λογισμικού απευθείας παραγωγό ή τον διανομέα του λογισμικού, στη συνέχεια μπορεί να το εγκαταστήσει σε όποιο περιβάλλον διαδικτυακού διακομιστή τηρεί τις κατάλληλες προδιαγραφές.
* **Λογισμικό ως υπηρεσία** : Είναι η περίπτωση στην οποία το λογισμικό δεν γίνεται λήψη, ούτε γίνεται κάποια εγκατάσταση. Σε αυτή τη περίπτωση χρήσης λογισμικού ο χρήστες έχουν πρόσβαση στης λειτουργίες συνήθως μέσω περιηγητή.

## Παραπομπές


Κατηγορία:Λογισμικό
Κάτω Κώμη Κοζάνης

Η **Κάτω Κώμη** είναι ημιορεινό χωριό της Κοζάνης σε υψόμετρο 400 μέτρα.

## Γεωγραφία - Ιστορία

Η Κάτω Κώμη βρίσκεται στο εσωτερικό του νομού στα δυτικά της τεχνητής λίμνης Πολυφύτου σε απόσταση 14 χλμ. νοτιοανατολικά από την Κοζάνη. Η παλιά ονομασία του χωριού, από την τουρκοκρατία, ήταν *Κάτω Βάνιτσα* και έτσι αναφέρεται το 1918 να προσαρτάται στην κοινότητα Άνω Βανίτσης. Μετονομάστηκε σε Κάτω Κώμη το 1927. Σύμφωνα με το σχέδιο Καλλικράτης αποτελεί την τοπική κοινότητα Κάτω Κώμης που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 έχει πληθυσμό 288 κατοίκους.

## Ιστορικό διοικητικών  μεταβολών Κοινότητας Κάτω Κώμης

Η Κάτω Κώμη όπως και πολλές άλλες περιοχές της Ελλάδας είχε αξιόλογες διοικητικές μεταβολές κατά τον 20ό και 21ο αιώνα, που  συνοπτικά έχουν ως εξής:

### Κάτω Βάνιτσα (Κοζάνης)
*ΦΕΚ 260Α - 31/12/1918 
Ο οικισμός προσαρτάται στην κοινότητα Άνω Βανίτσης

### Κάτω Κώμη (Κοζάνης)
*ΦΕΚ 42Α - 20/02/1920 
Ο οικισμός αποσπάται από την κοινότητα Άνω Βανίτσης και ορίζεται έδρα της κοινότητας Κάτω Βανίτσης

*ΦΕΚ 18Α - 01/02/1927 
Ο οικισμός μετονομάζεται σε Κάτω Κώμη

*ΦΕΚ 244Α - 04/12/1997 
Ο οικισμός αποσπάται από την κοινότητα Κάτω Κώμης και προσαρτάται στο δήμο Ελιμείας

*ΦΕΚ 87Α - 07/06/2010 
Ο οικισμός αποσπάται από το δήμο Ελιμείας και προσαρτάται στο δήμο Κοζάνης

## Διατελέσαντες Πρόεδροι Κοινότητας Κάτω Κώμης

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Καρυδίτσα Κοζάνης

Η **Καρυδίτσα** είναι ορεινό χωριό της Κοζάνης σε υψόμετρο 400 μέτρα

## Γεωγραφικά - ιστορικά στοιχεία
Η Καρυδίτσα βρίσκεται στο εσωτερικό του νομού και νότια της Κοζάνης σε απόσταση 7 χλμ. Στα νοτιοδυτικά του χωριού, στην τοποθεσία "Πέτρα", έχουν βρεθεί λαξευτοί τάφοι που φανερώνουν αρχαία κατοίκηση της περιοχής. Η αρχική θέση του, την περίοδο του Βυζαντίου, ήταν δυτικότερα της σημερινής στη τοποθεσία "Παλαιόσπιτα", ανάμεσα στα εξωκκλήσια του Προφήτη Ηλία και Αγίου Αθανασίου. Αναφέρεται ως "Σπουρλίτα" σε κειμήλια της Ιεράς Μονής Ζάβορδας (1534-1692) και ως *Σπούρτα* μετά την απελευθέρωση το 1918 στο ΦΕΚ 260Α-31/12/1918 να προσαρτάται στην κοινότητα Άνω Βανίτσης. Μετονομάστηκε σε Κάτω Κώμη το 1927.  Το 1878 οι κάτοικοι συμμετείχαν στην επανάσταση του Βούρινου (*βλ.* Μακεδονική επανάσταση του 1878), που είχε ως στόχο την κατάργηση της συνθήκης του Αγίου Στεφάνου και την προσάρτηση της Μακεδονίας στη Μεγάλη Βουλγαρία, ενώ επιθυμούσαν την απελευθέρωση από την Τουρκία και την ένωση με την Ελλάδα. Σύμφωνα με το σχέδιο Καλλικράτης αποτελεί την τοπική κοινότητα Καρυδίτσας που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 904 κατοίκους.

## Εξωτερικοί σύνδεσμοι

* Στην Καρυδίτσα  Σπούρτα Κοζάνης στο https://www.youtube.com

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Λυγερή Κοζάνης

*Για συνώνυμο οικισμό στην Ελλάδα δείτε το λήμμα: [[Λυγερή Λέσβου]]*

Η **Λυγερή** είναι ορεινό χωριό της Κοζάνης σε υψόμετρο 690 μέτρα.

## Γενικά στοιχεία
Η Λυγερή βρίσκεται στο εσωτερικό του νομού και απέχει Δ.-ΒΔ. από την Κοζάνη 11 χλμ. Η παλιά ονομασία του χωριού από την περίοδο της τουρκοκρατίας είναι *Ντεϊνλή* και έτσι αναφέρεται στο ΦΕΚ 260Α - 31/12/1918, όταν ορίστηκε έδρα της ομώνυμης κοινότητας. Μετονομάστηκε σε Λυγερή το 1927. Σύμφωνα με το σχέδιο Καλλικράτης αποτελεί την τοπική κοινότητα Λυγερής που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 118 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Παρέλαση των κυριαρχιών

Η **παρέλαση των κυριαρχιών** (, παράντ σουβερενιτέτοφ) ήταν μια σειρά ανακηρύξεων κυριαρχίας σε διάφορους βαθμούς από τα συστατικά μέλη της Σοβιετικής Ένωσης στα τέλη της δεκαετίας του 1980 και τις αρχές της δεκαετίας του 1990. Οι δηλώσεις αυτές ανέφεραν τη προτεραιότητα της εξουσίας της συνιστώσας δημοκρατίας στο έδαφός της πάνω από την κεντρική εξουσία, οδηγώντας στον Πόλεμο των Νόμων μεταξύ του κέντρου και των δημοκρατιών. Η διαδικασία ακολούθησε τη χαλάρωση της εξουσίας του Κομμουνιστικού Κόμματος της Σοβιετικής Ένωσης, ως αποτέλεσμα της πολιτικής ντεμοκρατιζατσίγια στην περίοδο της *[[περεστρόικα]]* του Μιχαήλ Γκορμπατσώφ. Παρά τις προσπάθειες του Γκορμπατσόφ για να διατηρήσει την ένωση στο πλαίσιο της νέας συνθήκης με τη μορφή της Ένωσης των Κυρίαρχων κρατών, σύντομα μετά πολλές συνιστώσες δημοκρατίες δήλωσαν την πλήρης ανεξαρτησία τους και η διαδικασία είχε ως αποτέλεσμα την διάλυση της Σοβιετικής Ένωσης.

Η πρώτη περιοχή να κηρύξει την ανεξαρτησία της ήταν η Αυτόνομη Σοβιετική Σοσιαλιστική Δημοκρατία του Ναχιστεβάν (στις 19 Ιανουαρίου 1990), ωστόσο ο Χεϊντάρ Αλίγιεφ, επικεφαλής της ΣΣΔ του Αζερμπαϊτζάν, ο οποίος είχε ρίζες από το Ναχιτσεβάν, κατάφερε να κρατήσει τη δημοκρατία του Ναχιτσεβάν στο Αζερμπαϊτζάν).

Η πρώτη σοβιετική δημοκρατία που κήρυξε την ανεξαρτησία της ήταν η Εσθονική ΣΣΔ (16 Νοεμβρίου 1988: Δήλωση Κυριαρχίας της Εσθονίας, 30 Μαρτίου 1990: Διάταγμα για τη μετάβαση στην αποκατάσταση της εσθονικής ανεξαρτησίας, 8 Μαΐου 1990: Νόμος περί Κρατικών Συμβόλων, ο οποίος κήρυξε την ανεξαρτησία, 20 Αυγούστου 1991: Νόμος της Εσθονικής αποκατάστασης της Ανεξαρτησίας).

Αυτή η μαζική ακολουθία αποσχίσεων έχει υπηρετήσει ως παράδειγμα για διάφορες θεωρίες απόσχισης.

## Παραπομπές


Κατηγορία:Αποσχισμός
Κατηγορία:Διάλυση της Σοβιετικής Ένωσης
Τζούλι Μίτσαμ

Η **Τζούλι Μίτσαμ** (αγγλικά: Julie Mitchum), (23 Ιουλίου 1914 – 21 Φεβρουαρίου 2003), 
γεννήμενη ως Ανέτ Μίτσαμ στο Τσάρλεστον (Νότια Καρολίνα), από τον Τζέιμς Μίτσαμ και την Αν Χάριετ Γκουντέρσον. Μαζί με τα αδέλφια της Ρόμπερτ και Τζων, η Μίτσαμ εργάστηκε στη βιομηχανία του θεάματος ως ηθοποιός.

## Επιλεγμένη φιλμογραφία
* *[[Sarge Goes to College]]* (1947) - Nurse Attendant 
* *[[Killer Dill]]* (1947) - Miss Croft - Jones' Secretary 
* *[[The High and the Mighty]]* (1954) - Susie Wilby
* *Edge of Hell* (1956) - Miss Halsey
* *[[The Ten Commandments]]* (1956) - Slave 
* *[[Hit and Run]]* (1957) - Circus Girl
* *[[House on Haunted Hill]]* (1959) - Ruth Bridgers (final film role)

## Εξωτερικοί σύνδεσμοι
* Η 

## Παραπομπές


Κατηγορία:Αμερικανίδες ηθοποιοί κινηματογράφου
Ξύλινες εκκλησίες στα Σλοβακικά Καρπάθια

Οι **Ξύλινες εκκλησίες στα Σλοβακικά Καρπάθια** είναι οκτώ ξύλινες εκκλησίες, που κατασκευάστηκαν από το 15ο μέχρι το 18ο αιώνα, στις επαρχίες Πρέσοβ, Ζίλινα, Μπάνσκα Μπίστριτσα και Κόσιτσε, στη Σλοβακία. Το 2008 εντάχθηκαν στο Κατάλογο των Μνημείων Παγκόσμιας Κληρονομιάς της ΟΥΝΕΣΚΟ.

Πρόκειται για δύο Ρωμαιοκαθολικές εκκλησίες, τρεις Προτεσταντικές και τρεις Ελληνοκαθολικές.  Ειδικότερα ρωμαιοκαθολικές είναι η Εκκλησία του Αγίου Φραγκίσκου της Ασίζης, στο Χερβάρτοβ και η Εκκλησία των Αγίων Πάντων στο Τβρντοσιν. Και οι δύο χτίστηκαν το 15ο αιώνα (για τη δεύτερη ορισμένες πηγές αναφέρουν ότι χτίστηκε το 14ο αιώνα). Προτεσταντικές είναι οι εκκλησίες στο Χρόνσεκ, το Λέστινι και το Κέζμαροκ, που κατασκευάστηκαν το 1726, το 1688 και το 1717 αντίστοιχα ενώ Ελληνοκαθολικές είναι οι Εκκλησία του Αγίου Νικολάου στο Μπότρουζαλ (1658), η Εκκλησία του Αγίου Νικολάου στο Ρούσκα Μπίστρα (1730) και η Εκκλησία του Αρχαγγέλου Μιχαήλ στη Λαντομίροβα (1742).

## Φωτογραφίες

Αρχείο:Hervartov dreveny kostelik Slovakia 3834.JPG|Εκκλησία του Αγίου Φραγκίσκου της Ασίζης, στο Χερβάρτοβ
Αρχείο:Wooden Church, Tvrdošín.jpg|Εκκλησία των Αγίων Πάντων στο Τβρντοσιν
Αρχείο:Hronsek wooden church.jpg|Ξύλινη εκκλησία του Χρόνσεκ
Αρχείο:Artikularkirche Lestiny.jpg|Ξύλινη εκκλησία του Λέστινι
Αρχείο:Kežmarok-Artikulárny drevený kostol 8.JPG|Ξύλινη εκκλησία του Κέζμαροκ
Αρχείο:Bodruzal cerkov sv. Mikuláša severná strana ZeliP 1658.jpg|Εκκλησία του Αγίου Νικολάου στο Μπότρουζαλ
Αρχείο:Cerkov Prenesenia ostatkov svateho Mikulasa Ruska Bystra okres Snina.jpg|Εκκλησία του Αγίου Νικολάου στο Ρούσκα Μπίστρα
Αρχείο:Ladomirova cerkov.JPG|Εκκλησία του Αρχαγγέλου Μιχαήλ στη Λαντομίροβα


## Εξωτερικοί σύνδεσμοι
*http://whc.unesco.org/en/list/1273

Κατηγορία:Κτίρια και κατασκευές στη Σλοβακία
Άργιλος Κοζάνης

Ο **Άργιλος** είναι ορεινό χωριό της Κοζάνης σε υψόμετρο 720 μέτρα

## Γεωγραφικά - ιστορικά αρχεία
Ο Άργιλος βρίσκεται 7 χλμ νοτιοδυτικά της Κοζάνης. Είναι κτισμένος δίπλα και ανάμεσα στους νέους οικισμούς Ζ.Ε.Π. (Ζώνη Ενεργού Πολεοδομίας) Κοζάνης (ΒΑ.) και Νέος Κλείτος (Ν.). Στο χωριό λειτουργεί από το 2000 το πρώτο δημόσιο Κέντρο Αποθεραπείας – Αποκατάστασης, Διημέρευσης και Ημερήσιας Φροντίδας A.μεA. (ατόμων με αναπηρία) στην Ελλάδα, η "Κιβωτός" με εγκεκριμένη άδεια λειτουργίας σύμφωνα με τις απαιτήσεις του ΠΔ 395/93 και του Ν.2072/92.
 
Η παλιά ονομασία από την εποχή της τουρκοκρατίας ήταν *Γενή Κιόϊ* και έτσι αναφέρεται μετά την απελευθέρωση το 1918 στο ΦΕΚ 260Α-31/12/1918 ως έδρα της ομώνυμης κοινότητας. Το 1927 Μετονομάστηκε σε Άργιλος. Σύμφωνα με το σχέδιο Καλλικράτης αποτελεί την τοπική κοινότητα Αργίλου που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 379 κατοίκους. Η κοινότητα είναι χαρακτηρισμένη ως αγροτικός ορεινός οικισμός, με έκταση 6,351 χλμ² (2011).

## Πληθυσμός

## Εξωτερικοί σύνδεσμοι

* Τοπική Ενότητα Αργίλου από τον ιστότοπο https://web.archive.org/web/20190501043008/http://www.cityofkozani.gov.gr/
*«Ταξιδευτές της Ελπίδας» από τον ιστότοπο https://web.archive.org/web/20190323055234/https://www.newsbeast.gr/

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Αμυγδαλιά Κοζάνης

*Για οικισμούς με το ίδιο όνομα δείτε το λήμμα: [[Αμυγδαλιά (αποσαφήνιση)]]*

Η **Αμυγδαλιά**, επίσημα **Αμυγδαλέα**, είναι ημιορεινό χωριό της Κοζάνης σε υψόμετρο 380 μέτρα.

## Γεωγραφικά - ιστορικά στοιχεία
Η Αμυγδαλιά βρίσκεται δυτικά της τεχνητής λίμνης Πολυφύτου, νοτιοανατολικά από την Κοζάνη σε απόσταση 14 χλμ. και περίπου 3 χλμ. νότια από την ΕΟ Λάρισας - Κοζάνης. Στην περιοχή έχει εντοπιστεί προϊστορικός οικισμός με εύρηματα κυρίως  θραύσματα αγγείων, εργαλεία και ειδώλια που φυλάσσονται στο Ιστορικό - Λαογραφικό και Φυσικής Ιστορίας Μουσείο Κοζάνης. Πιο σημαντικό θεωρείται ένα διακοσμημένο ανθρωπόμορφο ειδώλιο από πορτοκαλόχρωμο πηλό, αντιπροσωπευτικό δείγμα της ειδωλοπλαστικής των νεολιθικών χρόνων.

Η παλιά ονομασία του χωριού, από την τουρκοκρατία, ήταν *Μπιγούκ Τεκελέρ* και έτσι αναφέρεται το 1918 να προσαρτάται στην ομώνυμη κοινότητα. Μετονομάστηκε σε Αμυγδαλιά το 1928 και το όνομά της διορθώθηκε σε Αμυγδαλέα το 1940. Σύμφωνα με το σχέδιο Καλλικράτης, μαζί με την Ανατολή και τη Σταυρωτή αποτελούν την τοπική κοινότητα Αμυγδαλέας που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 ως κοινότητα έχει πληθυσμό 66 κατοίκους και ως οικισμός 13. Η κοινότητα είναι χαρακτηρισμένη ως αγροτικός πεδινός οικισμός, με έκταση 20,680 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ερμεσίνδη της Καρκασσόν

Η **Ερμενσίνδη του Καρκασσόν** (Ισπανικά: *Ermesenda de Carcasona*, περί το 975 - 1 Μαρτίου 1058) από τον Οίκο του Φουά ήταν Κόμισσα της Βαρκελώνης, της Ζιρόνα και της Οζονά χάρη στον γάμο της με τον Ραμόν Μπορέλ της Βαρκελώνης· ήταν κόρη του Ρογήρου Α΄ της Καρκασσόν. Διετέλεσε αντιβασίλισσα της Βαρκελώνης την περίοδο που ήταν ανήλικος ο γιος της (1018 - 1023). Η Ερμενσίνδη του Καρκασσόν είχε έντονη πολιτική συμμετοχή σε όλη την ζωή της και προέδρευσε σε πλήθος από συμβούλια και δικαστήρια. Μετά τον θάνατο τού συζύγου της διετέλεσε αντιβασίλισσα της Βαρκελώνης στο όνομα του ανήλικου γιου της Βερεγγάριου Ραϋμόνδου Α΄. 

Μετά την ενηλικίωση τού γιου της διατήρησε ολόκληρη την εξουσία· οι στενοί δεσμοί που είχε με την Καθολική Εκκλησία την βοήθησαν να δημιουργήσει ένα μεγάλο δίκτυο οπαδών από τον χώρο του κλήρου. Η Ερμενσίνδη υποστήριξε τον πόλεμο στον νότο με τους Μαυριτανούς, σε αντίθεση με τον γιο της που υποστήριζε πάντα την ειρήνη, αλλά βρήκε σκληρή αντίδραση από την αριστοκρατία. Με τον πρόωρο θάνατο του γιου της (1035) έγινε ξανά αντιβασίλισσα, στο όνομα του ανήλικου εγγονού της Ραϋμόνδου Βερεγγάριου Α΄ του Παλαιού μέχρι την ενηλικίωσή του (1044).

## Οικογένεια

Με τον σύζυγο της Ραμόν Μπορέλ της Βαρκελώνης απέκτησε:
* Μπορέλ Ραϋμόνδος, απεβίωσε πριν το 1017
* Βερεγγάριος Ραϋμόνδος Α΄ της Βαρκελώνης 1005-1035, κόμης της Βαρκελώνης και διάδοχο του πατέρα του.
* Αδελαΐδα/Γκοντεχίλντις-Ραϋμόνδα, παντρεύτηκε σε πρώτο γάμο τον Ρογήρο Α΄ του Τόσνυ και σε δεύτερο γάμο τον Ριχάρδος του Εβρέ.

## Παραπομπές


## Πηγές
*The Culture(Ninth-Twelfth Centuries):Clerics and Troubadours, Isabel Grifoll, The Crown of Aragon: A Singular Mediterranean Empire ed. Flocel Sabaté, (Brill, 2017)
*Albertí i Casas, Elisenda (2007), Dames, Reines, abadesses, 18 personalitats femenines a la Catalunya medieval (Στα Καταλανικά)
*Gil i Roman, Xavier (2004), Diplomatario de Ermesèn, condesa de Barcelona, Girona y Osona (c.991 - 1 de marzo de 1058) (Στα Ισπανικά)

Κατηγορία:Κόμισσες της Βαρκελώνης
Δήμος Βραψίστα

Ο **Δήμος Βραπτσίστα** (, , ) είναι δήμος στο δυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Βραψίστα ονομάζεται επίσης το χωριό στο οποίο βρίσκεται η έδρα του Δήμου Βραπτσίστα.

## Γεωγραφία
Ο Δήμος Βραπτσίστα συνορεύει με:
*τον Δήμο Μπογοβίντσε στα βόρεια
*τον Δήμο Μπρεβένιτσα στα ανατολικά
*τον Δήμο Γκόστιβαρ στα νότια
*το Κοσσυφοπέδιο στα δυτικά.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Πόλογκ
Μελισσουργός Θεσσαλονίκης

Ο **Μελισσουργός** είναι οικισμός και τοπική κοινότητα του δήμου Βόλβης στο νομό Θεσσαλονίκης στη Μακεδονία. Βρίσκεται στο νοτιονατολικό τμήμα του νομού Θεσσαλονίκης στα όρια με την Χαλκιδική. Έχει έκταση 22.908 τ.χλμ. και στην απογραφή του 2011 είχε 417 κατοίκους.
## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Crotram

Η **Crotram** είναι κροατική κοινοπραξία η οποία παράγει τραμ (TMK 2100 και ΤΜΚ 2200). Αποτελείται από τις εταιρείες Končar Elektroindustrija d.d. και TŽV Gredelj d.o.o. με έδρα το Ζάγκρεμπ. Αν και θεωρητικά οι δύο εταιρείες έχουν ισοδύναμη θέση στην κοινοπραξία, η Gredelj παράγει μόνο το 13% της αξίας των τραμ. Η Končar παράγει το κύριο μέρος των τραμ. Επίσης, η ίδια εταιρεία παράγει ηλεκτρικά και ηλεκτρονικά συστήματα για τα τραμ ενώ αναλαμβάνει και τη τελική συναρμολόγηση. Αρχικά, το εργοστάσιο Τζούρο Τζάκοβιτς ήταν επίσης μέρος της κοινοπραξίας, αλλά αργότερα αποχώρησε. Η ανάπτυξη και παραγωγή του υδραυλικού συστήματος μεταφέρθηκε στις γερμανικές εταιρείες SAMES Hydro-Systemtechnik GmbH & Co. KG και Henschel Antriebstechnik GmbH.

## TMK 2100
Το **TMK 2100** είναι τραμ των κροατικών εταιρειών Končar και TŽV Gredelj. Το τραμ παρήχθη για εννέα χρόνια, μεταξύ του 1994 και του 2003, χρησιμοποιώντας μέρη από το ΤΜΚ 201. Το πρωτότυπο ολοκληρώθηκε το 1994 και η επίσημη παραγωγή άρχισε το 1997. Παραγγέλθηκαν 16 αντίτυπα αυτού του μοντέλου, τα οποία εντάχθηκαν στο σύστημα μεταφορών του Ζάγκρεμπ.

## TMK 2200
δεξιά|μικρογραφία|Ένα TMK 2200 φωτογραφημένο το 2006
Το ΤΜΚ 2200 (επίσης γνωστή ως **NT 2200**) είναι τραμ που χρησιμοποιείται στο Ζάγκρεμπ, τη πρωτεύουσα της Κροατίας. Το Ηλεκτρικό Τραμ του Ζάγκρεμπ, η δημόσια εταιρεία μεταφορών της πόλης, παρήγγειλε 80 οχήματα το 2003. Νωρίτερα η Crotram κέρδισε το διαγωνισμό αφού προσέφερε τη χαμηλότερη τιμή, με τους ανταγωνιστές να είναι οι Siemens AG (Combino) και AnsaldoBreda S.P.A. (Sirio).

## TMK 2200 K
μικρογραφία|Το TMK 2200-K στο Ζάγκρεμπ
Το TMK 2200-K είναι μικρότερη έκδοση του ΤΜΚ 2200. Έχουν παραγγελθεί δύο αντίτυπα αυτού του μοντέλου, με το Ηλεκτρικό Τραμ του Ζάγκρεμπ (ΗΤΖ) να σχεδιάζει να παραγγείλει 60 περισσότερα. Στην ΗΤΖ, το TMK 2200-K αναφέρεται ως TMK 2300.

## Παραπομπές


## Βιβλιογραφία
**Εταιρεία μεταφορών του Ελσίνκι**
* 

## Εξωτερικοί σύνδεσμοι

* Ανεπίσημη ιστοσελίδα
* Ειδήσεις, πληροφορίες, και περισσότερα 
* Γκαλερί με φωτογραφίες του ΤΜΚ 2200 και άλλων κροατικών τραμ
* Επίσημη ιστοσελίδα της Končar

Κατηγορία:Επιχειρήσεις της Κροατίας
Κυνόμυς

Ο **κυνόμυς** (***Cynomys***) είναι είδος τρωκτικού που η ονομασία του προέρχεται από τη λέξη κύων (σκύλος) και μύς(ποντίκι).Διακρίνεται σε 4 ειδη: τον σκύλο των λειμώνων (*Cynomys ludovicianus*), το Mexican prairie dog (*Cynomys mexicanus*), το Gunnison's prairie dog (*Cynomys gunnisoni*) και το Utah prairie dog (*Cynomys parvidens*). Ο κυνόμυς ζει στις ΗΠΑ και το Μεξικό.

## Συμπεριφορά
Όπως και οι σουρικάτες έτσι και οι κυνόμυες είναι ζώα αγέλης και ζουν σε μικρές ομάδες σε λαγουμια τα οποία φυλάει ένας φρουρός. Εάν πλησιάσει κίνδυνος ο φρουρός βγάζει μια κραυγή για να ειδοποιήσει τους υπόλοιπους. Μαλιστα το σκυλί των λειμώνων πήρε την ονομασία του από αυτήν τη συνήθεια.
## Γενικά χαρακτηριστικά
Μάζα: Σκύλος των λειμώνων: 1,1 kg, Mexican prairie dog: 900 γρ., Gunnison's prairie dog: 800 γρ., Utah prairie dog: 900 γρ

Κυοφορία: 30 μέρες (εκτός από το σκύλο των λειμώνων που κυοφορεί 33 μέρες)

Μήκος: Σκύλος των λειμώνων: 29 εκ., Mexican prairie dog: 34 εκ., Gunnison's prairie dog: 28 εκ., Utah prairie dog: 29 εκ

Κατάταξη:γένος

## Απειλές
Η κύρια απειλή για τους κυνομύες είναι η καταστροφή βιότοπου και η μετατροπή των λιβαδιών σε βοσκοτόπια.

Κατηγορία:Σκιουρίδες
Νυμφόπετρα Θεσσαλονίκης

300px|μικρογραφία|Ο χώρος των Νυμφόπετρων
μικρογραφία|239x239εσ|Πελαργός σε φωλιά στην Νυμφόπετρα
Η **Νυμφόπετρα** είναι χωριό και τοπική κοινότητα του δήμου Βόλβης του νομούΘεσσαλονίκης στη Μακεδονία. Βρίσκεται δίπλα στο βορειοδυτικό άκρο της λίμνης Βόλβης. Στην τοπική κοινότητα Νυμφόπετρας ανήκει και ο οικισμός του Βαϊχωρίου. Το χωριό έχει πληθυσμό 609 κατοίκους σύμφωνα με την απογραφή του 2011 και όλη η κοινότητα έχει 678 κατοίκους. Ο οικισμός που φιλοξενεί ένα σημαντικό αριθμό από φωλιές λευκοπελαργών (*Ciconia ciconia*) είναι επίσης γνωστός για το γεωλογικό πάρκο που βρίσκεται σε μικρή απόσταση και έχει ανακηρυχτεί μνημείο της φύσης.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Μικροκώμη Θεσσαλονίκης

Η **Μικροκώμη** είναι οικισμός του δήμου Βόλβης της περιφερειακής ενότητας Θεσσαλονίκης στην Μακεδονία. Σύμφωνα με την απογραφή του 2011 έχει 61 κατοίκους  και ανήκει στην τοπική κοινότητα του Προφήτη.
## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Μινιατούρα του Πάλεχ

Η **μινιατούρα του Πάλεχ** () είναι ρωσική μινιατούρα, η οποία παρασκευάζεται σε βαφές τέμπερας σε βερνίκια από χαρτί-μασέ (μικρά κιβώτια, τσιγάρα και σκόνες κλπ.  ). 

Το Πάλεχ σε πεπιεσμένο χαρτί εμφανίστηκε για πρώτη φορά το 1923 στο χωριό Πάλεχ, στην επαρχία Πάλεχσκι (περιφέρεια Ιβάνοβο) και βασίζεται σε μια μεγάλη τοπική ιστορία της ζωγραφικής εικονιδίων ζωγραφικής. Αυτή η χειροτεχνία και το ύφος της μικρογραφίας έφεραν διάφορα ονόματα σε όλη την ανάπτυξή της, όπως το Σύλλογο Αρχαίας Ζωγραφικής; Πάλεχ Αρτέλ (από το 1924), τον Σύλλογο καλλιτεχνών Πάλεχ (από το 1932) και τα καλλιτεχνικά εργαστήρια παραγωγής του Καλλιτεχνικού Ταμείου της ΕΣΣΔ (από το 1953 ). 

Η τεχνολογία κατασκευής ενός ημιολοκληρωμένου προϊόντος προέρχεται από τους καλλιτέχνες χειροτεχνίας του Φεντόσκινο (βλέπε μινιατούρες του Φεντόσκινο). Οι μινιατούρες του Πάλεχ αντιπροσωπεύουν συνήθως χαρακτήρες από την πραγματική ζωή, λογοτεχνικά έργα, παραμύθια, μπιλίνες, και τραγούδια. Είναι βαμμένα με τοπικά φωτεινά χρώματα πάνω σε μαύρο φόντο και είναι γνωστά για τον λεπτό και ομαλό σχεδιασμό τους, την αφθονία της χρυσής σκίασης και τις ακριβείς σιλουέτες των πεπλατυσμένων μορφών που συχνά καλύπτουν πλήρως την επιφάνεια των καπακιών και των πλευρών των αντικειμένων. Η ποιητική μαγεία των χαρακτήρων Πάλεχ, η διακοσμητικότητα των τοπίων και της αρχιτεκτονικής και οι επιμήκεις αναλογίες των μορφών πηγαίνουν πίσω στις παραδόσεις εικονογραφίας. Οι μινιατούρες συνήθως ξεκινούν με περίπλοκο μοτίβο που γίνεται με χρυσό διαλυμένο σε βασιλικό ύδωρ. Το Πάλεχ είναι το πιο γνωστό από τα τέσσερα τέτοια διάσημα χωριά, τα άλλα είναι το Χολούι, η Μστιόρα και το Φεντόσκινο, τα οποία παράγουν παρόμοιο αλλά ξεκάθαρο καλλιτεχνικό ύφος. 

Η τέχνη της μικρογραφίας είναι ακόμα ζωντανή σήμερα. Σήμερα υπάρχουν εργαστήρια του Καλλιτεχνικού Ταμείου της Ρωσίας καθώς και μικρά ιδιωτικά στούντιο και ανεξάρτητοι καλλιτέχνες στο Πάλεχ. Οι καλλιτέχνες του Πάλεχ εκπαιδεύονται στο Κολλέγιο Τεχνών του Πάλεχ που ιδρύθηκε το 1935. 

Τα έργα από καλλιτέχνες του Πάλεχ εκτίθονται σε πολλά μουσεία της Ρωσίας και του εξωτερικού. Το κρατικό μουσείο τέχνης Πάλεχ περιέχει τη μεγαλύτερη συλλογή από μινιατούρες και περιλαμβάνει πάνω από δύο χιλιάδες έργα. 

Κατηγορία:Πολιτισμός της Ρωσίας
Απογραφή Πληθυσμού 1946 (Κύπρος)

Η **Απογραφή Πληθυσμού 1946** ήταν η 7η απογραφή πληθυσμού της Κύπρου. Διενεργήθηκε από τη Βρετανική Διοίκηση της Κύπρου. Η προηγούμενη απογραφή ήταν του 1931. Παρόλο που μέχρι την απογραφή του 1931 οι απογραφές διενεργούνταν κάθε δέκα χρόνια, η απογραφή του 1946 απείχε 15 χρόνια από την προηγούμενη της λόγω του Β' Παγκοσμίου Πολέμου.

Συνοπτικά, το αποτέλεσμα της απογραφής ήταν η καταγραφή πληθυσμού 450114 κατοίκων. Οι άνδρες ήταν 222510 και οι γυναίκες 227604.

## Επαρχίες
Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1931 και του 1946:

## Παραπομπές


## Πηγές
*
*

Κατηγορία:Απογραφές πληθυσμού (Κύπρος)
Αλέξανδρος Κακλαμάνος

Ο **Αλέξανδρος Κακλαμάνος** (20 Μαΐου 1974, Ρόδος) είναι Έλληνας παλαίμαχος ποδοσφαιριστής, ο οποίος αγωνιζόταν ως επιθετικός. 

## Σταδιοδρομία σε συλλόγους
Αγωνίστηκε σε πολλές ομάδες, όπως ο Ιάλυσος, ο Ολυμπιακός, ο Αθηναϊκός, ο Πανελευσινιακός, η Σαρλερουά, η Γάνδη, η Σταντάρ Λιέγης, ο ΑΠΟΕΛ, ο Εργοτέλης, η Κέρκυρα, η Ένωση Νέων Παραλιμνίου και η Ρόδος.  

Την περίοδο 2011-2012, αγωνίστηκε στη RU Saint-Gilloise.  

Επίσης, έχει αγωνιστεί για τον Κλεάνθη Παραδεισίου, το Θρασύβουλο, τον Περαμαϊκό και τον Κλεόβουλο Λίνδου. 

## Διακρίσεις

### Ολυμπιακός

* Πρωτάθλημα Ελλάδας: 1996-97
Κύπελλο Κύπρου: 2005-06

## Παραπομπές


## Εξωτερικοί σύνδεσμοι

* Προφίλ Scoresway 
* Προφίλ Myplayer 
* Προφίλ Transfermarkt 

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Γ.Α.Σ. Ιάλυσου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Σπορτίνγκ Σαρλερουά
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές Σταντάρ Λιέγης
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Α.Π.Ο. Περαμαϊκού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στην Κύπρο
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Λόγω τιμής

Το ***Λόγω Τιμής*** είναι ελληνική κοινωνική και νεανική τηλεοπτική σειρά παραγωγής 1996-1997 που προβλήθηκε αρχικά από το Mega Channel, ενώ τη σεζόν 2019-2020, η συνέχεια της σειράς προβλήθηκε από την ΣΚΑΪ Τηλεόραση

Το σενάριο της σειράς έχει γράψει η Μιρέλλα Παπαοικονόμου, ενώ τη σκηνοθεσία επιμελήθηκε ο Λάμπης Ζαρουτιάδης.

Το τραγούδι των τίτλων αρχής της, "Χρώμα δεν αλλάζουνε τα μάτια", ερμήνευσε ο Γεράσιμος Ανδρεάτος ενώ τη μουσική έγραψε ο Δημήτρης Παπαδημητρίου και τους στίχους ο Μιχάλης Γκανάς. Στους τίτλους τέλους, ερμήνευσε, σε ποίηση Μανόλη Αναγνωστάκη, , πάλι σε μουσική Δημήτρη Παπαδημητρίου.

Η σειρά έκανε πρεμιέρα στις 30 Σεπτεμβρίου 1996 και ολοκληρώθηκε στις 26 Μαΐου 1997 σε 31 επεισόδια.

Ένα σίκουελ της σειράς με τίτλο *Λόγω Τιμής… 20 χρόνια μετά* έκανε πρεμιέρα στις 23 Σεπτεμβρίου του 2019 στον τηλεοπτικό σταθμό ΣΚΑΪ και ολοκληρώθηκε σε 12 επεισόδια στις 12 Δεκεμβρίου του 2019.

Στον δεύτερο κύκλο, στους τίτλους αρχής έχει ενσωματωθεί η ορχηστρική εκδοχή του χαρακτηριστικού τραγουδιού της σειράς. Στους τίτλους τέλους, ερμηνεύουν οι Θέμης Αδαμαντίδης και Βερόνικα Δαβάκη το άσμα , σε ποίηση Ναπολέοντος Λαπαθιώτη και μουσική Δημήτρη Παπαδημητρίου.

## Επισκόπηση σειράς

## Διανομή

### 1ος κύκλος

### 2ος κύκλος

## Μουσική
Μετά την προβολή του 1ου κύκλου της σειράς, κυκλοφόρησε cd, με την ομώνυμη ονομασία, που περιείχε τα κομμάτια της σειράς. Τα περισσότερα τραγούδια ερμήνευσε ο Γεράσιμος Ανδρεάτος, τη μουσική εξ ολοκλήρου ο Δημήτρης Παπαδημητρίου. Ο δίσκος περιέχει δεκατρία τραγούδια.

Για τον 2ο κύκλο, ο συνθέτης ανακοίνωσε την κυκλοφορία μεταποιημένων ορχηστρικών και καινούριων τραγουδιών, που ερμηνεύουν οι: Θέμης Αδαμαντίδης, Μπάμπης Βελλισάριος, η Βερόνικα Νταβάκη και ο Πάνος Παπαϊωάννου.

## Επιστροφή της σειράς
Το 2017 υπήρξαν κάποιες φήμες σχετικά με την επιστροφή της σειράς, 20 χρόνια μετά, με νέο κύκλο επεισοδίων. Την άνοιξη του 2018 κυκλοφόρησε διαδικτυακά ένα τρέιλερ με σκοπό την αγορά του νέου αυτού κύκλου επεισοδίων από κάποιο τηλεοπτικό σταθμό. Ανάμεσα στα υποψήφια κανάλια ήταν ο Alpha, ο ΣΚΑΪ, το Star Channel και το Open με τον δεύτερο σταθμό να αγοράζει τον καινούργιο κύκλο επεισοδίων. 

Ο δεύτερος κύκλος έκανε πρεμιέρα στις 23 Σεπτεμβρίου του 2019 με την μετάδοση των πρώτων δύο επεισοδίων να γίνεται σε εβδομαδιαία βάση, κάθε Δευτέρα στις 23:00. Εξαιτίας του ανταγωνισμού σ την ίδια ώρα την Πέμπτη. Παρ' όλα αυτά, η σειρά δεν είχε μεγάλη θεαματικότητα και, με το φινάλε του κύκλου, ολοκληρώθηκε οριστικά.

## Παραπομπές


## Εξωτερικοί σύνδεσμοι

*Mega Channel 
*ΣΚΑΪ 
*
*

Κατηγορία:Τηλεοπτικές σειρές Mega
Κατηγορία:Τηλεοπτικές σειρές ΣΚΑΪ
Κατηγορία:Τηλεοπτικές σειρές
Λιούμπομιρ Μίλετιτς

Ο **Λιούμπομιρ Μίλετιτς** () ήταν Βούλγαρος γλωσσολόγος, εθνογράφος και ιστορικός καθώς και ο πρόεδρος της Βουλγαρικής Ακαδημίας Επιστημών από το 1926 μέχρι το θάνατό του το 1937.

## Βιογραφία
Ο Μίλετιτς γεννήθηκε το 1863 στο Στιπ της σημερινής Βόρειας Μακεδονίας από Βουλγάρους γονείς με καταγωγή από την Αδριανούπολη. Ο προπάππους του ήταν βοεβόδας ο οποίος έφυγε από την Αδριανούπολη και πήγε στο Βανάτο της Αυστρίας οπού εκεί γεννήθηκε ο γιος του δηλαδή ο παππούς του Λιούμπομιρ. Ο πατέρας του Λιούμπομιρ είχε ζήσει σε διάφορα μέρει πριν γυρίσει στην πατρίδα του το 1859 όπως στη Βόρεια Αφρική και στη Βοσνία. Η μητέρα του Λιούμπομιρ γεννήθηκε στη Βελεσά στην περιοχή της Μακεδονίας 

Ο Μίλετιτς παρακολούθησε μαθήματα σε διάφορα σχολεία των Βαλκανίων όπως στη Σόφια και στη Νόβι Σαντ της σημερινής Σερβίας αλλά φοίτησε στο Ζάγκρεμπ. Αργότερα φοίτησε από δύο πανεπιστήμια, το πανεπιστήμιο του Ζάγκρεμπ και το Πανεπιστήμιο του Καρόλου στην Πράγα. Ο Μίλετιτς απονεμήθηκε διδακτορικό δίπλωμα Σλαβικής φιλολογίας από το πανεπιστήμιο του Ζάγκρεμπ το 1889. Το 1903, ο Μίλετιτς έγινε πρύτανης του πανεπιστημίου της Σοφίας για 2 χρόνια. 

Από το 1898, ο Μίλετιτς ήταν μέλος της Βουλγαρικής Ακαδημίας Επιστημών, την οποία ήταν πρόεδρος από το 1926 μέχρι το θάνατό του. Ομοίως, ήταν ο πρόεδρος του Βουλγαρικού Μακεδονικού Επιστημονικού Ινστιτούτου από το 1927 μέχρι το θάνατό του.

Ο Μίλετιτς ήταν εκπαιδευτικός του Πανεπιστημίου του Χάρκοβο, αντίστοιχο μέλος της Ρωσικής ακαδημίας επιστημών, καθώς και της Ρωσικής ιστορικής εταιρείας, της Πολωνικής ακαδημίας εκμάθησης, της Ακαδημίας επιστημών των νότιων Σλάβων, της Τσεχικής ακαδημίας επιστημών, της Τσεχικής επιστημονικής εταιρείας,της Τσεχικής εθνογραφικής εταιρείας, της Ουγγρικής εθνογραφικής εταιρείας και του Ρωσικού αρχαιολογικού ινστιτούτου. 

Πέθανε το 1937 στην ηλικία των 74 στη Σόφια.

## Παραπομπές


Κατηγορία:Βούλγαροι ιστορικοί
Κατηγορία:Βούλγαροι επιστήμονες
Κατηγορία:Βούλγαροι συγγραφείς
Κατηγορία:Βούλγαροι Μακεδόνες